﻿THE ROMANIAN ORTHODOX METROPOLIA OF THE AMERICAS SAINT NICHOLAS - ROMANIAN ORTHODOX CHURCH www stnicholaschurch net PROGRAMUL LITURGIC in perioada 1 – 14 IUNIE Acatistul Inaltarii Domnu Sambata 6 Iunie: S Sfanta Liturghie si Paras Duminica 7 Iunie: POG Vineri 5 Iunie: lui 6 00 PM ambata Mortilor ( Mosii de Vara) tas 9 00 AM ORAREA SFANTULUI DUH Utrenie si Sfanta Litur Vecernia plecarii genunch Luni 8 Iuni Utrenie si Sfanta Liturg ghie 7 30 AM ilor 11 00 AM e: SFANTA TREIME hie 7 30 AM Vineri 12 Iunie: Sambata 13 Iunie: Utrenie si Sfanta Liturg uminica 14 Iunie hie : 7 30 AM Dragi enoriași, SLUJBELE BISERICII NOASTRE le puteti vedea doar prin dispozitivele dvs electronice făcând click pe pagina de internet a Bisericii www stnicholaschurch net sau pe pagina de Facebook St Nicholas Romanian Church, NY Parish Priest: Marius Dumitrescu - 917 592 2571 Rugăciune către Dumnezeu -Duhul Sfânt Împărate Ceresc, Preabunule Mângâietorule, Duhule al adevărului, Cel ce din Tatăl mai înainte de veci purcezi şi întru Fiul pururea Te odihneşti; nepărtinitorule Izvor al darurilor celor dumnezeieşti, pe care le împărţi precum voieşti; prin care şi noi nemernicii ne-am sfinţit şi ne-am uns în ziua botezului nostru Caută spre rugăciunea robilor Tăi, vino la noi şi Te sălăşluieşte întru noi şi curăţeşte sufletele noastre, ca să putem a ne face locaş Preasfintei Treimi Aşa, o Preabunule, nu Te scârbi de necurăţia noastră, nici de rănile păcatelor; ci le tămăduieşte pe ele cu ungerea Ta cea atotvindecătoare Luminează mintea noastră, ca să cunoaştem deşertăciunea lumii şi a celor ce sunt în lume; înviază ştiinţa noastră, ca neîncetat să vestească nouă ceea ce se cuvine, a face şi ce se cuvine a lepăda; îndepărtează şi înnoieşte inima noastră, ca să nu izvorască mai mult ziua şi noaptea gânduri rele şi pofte necuvioase Îmblânzeşte trupul şi stinge cu insuflarea Ta cea dătătoare de rouă văpaia patimilor, prin care se întunecă în noi Chipul cel preascump al lui Dumnezeu Iar duhul lenevirii, al mâhnirii, al iubirii de stăpânire şi al grăirii în deşert goneşte-l de la noi Și ne dă nouă duhul dragostei şi al răbdării, duhul blândeţii şi al dreptăţii, ca îndreptând inimile cele slăbite şi genunchii, fără de lenevire să călătorim pe calea sfintelor porunci Și aşa, ferindu-ne de tot păcatul şi împlinind toată dreptatea, să ne învrednicim a primi sfârşit creştinesc şi neruşinat şi a intra în Ierusalimul cel Ceresc, iar acolo a ne închina Ţie, împreună cu Tatăl şi cu Fiul, cântând în vecii vecilor: Treime Sfântă, slavă Ţie! Din cer si fara de veste „Şi când a sosit ziua Cincizecimii, erau toţi împreună în acelaşi loc [acel loc al Cinei celei de Taină, pe care l-au numit Sfinţii Părinţi „simbolul lumii”] Şi din cer; fără de veste, s-a făcut un vuiet, ca de suflare de vânt ce vine repede, şi a umplut toată casa unde şedeau ei (Faptei, 1-2) „Din cer şi fără de veste” - Cerul de atâtea ori noi ne- am întrebat Cerul e Dumnezeu însuşi, tâlcuieşte după Scripturi Sfântul Maxim Mărturisitorul; e lumea lu Dumnezeu, adică Dumnezeu însuşi, Care e prin Sine, şi de la Sine e totul; Care este pretutindenitatea existenţei (atotprezenţa lui Dumnezeu, ubicuitatea); pretutindenitatea lui Dumnezeu şi veşnicia Lui, mai ales aceste două atribute Şi cum tâlcuia Sfântul Ioan Damaschin atât de frumos: Dumnezeu a coborât la noi nu după loc, ci după fire Firea lui Dumnezeu, care e pretutindeni şi învăluie spaţiul şi timpul O, Doamne, ar trebui să ne cutremurăm tot timpul că suntem învăluiţi de Dumnezeu! Şi când simţi harul, lumina, se petrece ceva neobişnuit; nu-i ca din lumea aceasta Te simţi în faţa maiestăţii, atotputerniciei lui Dumnezeu E un cutremur negrăit al sufletului, ceva de domeniul incomprehensibilităţii Cum spune Sfântul Ioan Gură de Aur, este o mărturie unică în faţa a ceva unic „Din cer” - din această lume a veşniciei şi pretutindenitătii lui Dumnezeu Si Duhul Sfânt tot asa, nu după loc, ci după fire coboară; din taina aceasta a dumnezeirii, care e în tine şi pe care, pentru că e duhovnicească, de eşti în plinătatea Duhului, o simţi Cum să n-o simţi? Când păcatul schimbă sensul existenţei, în loc să fiu deschis în stare de ofrandă faţă de Dumnezeu, jertfesc mie, idolului din mine, mă închid în mine Şi, închis în mine, ce mai văd? Mă văd pe mine Şi mă văd, ca şi Avraam, că sunt pământ şi cenuşă Tu eşti în tine; şi dacă te vezi pe tine, nu mai vezi pe nimeni Toate le cercetăm cu o logică de neclintit Să cugete oricine! Atunci eşti în lumină când Dumnezeu te învăluie Şi aşa cum Fiul lui Dumnezeu S-a întrupat de la Duhul Sfânt şi din Fecioara Maria, la fel trimite Duhul Sfânt să ne nască şi pe noi din nou „Din cer şi fără de veste" - Apostolii aşteptau, dar nu ei au decis Libertate desăvârşită Dumnezeu e libertate Şi, cum spune Patriarhul Calist, harul lui Dumnezeu nu e din fire, nu e din lumea aceasta; e din lumea lui Dumnezeu Şi „fără de veste" - nu-l decizi tu Tu te poţi pregăti, îl doreşti, îl cauţi („ Cereţi şi vi se va da, căutaţi şi veţi afla, bateţi şi vi se va deschide” - Matei 7,7) Şi, cum a făgăduit, iată, deodată, „s-a făcut un vuiet, ca de suflare de vânt ce vine repede" - deci ceva neobişnuit, care te zguduie, te cutremură, te trezeşte Această furtună peste Apostoli, această lumină divină în faţa căreia, cum spunea un învăţat care a cercetat toate religiile lumii, eşti cuprins de un cutremur al tainei - tremendum „Şi li s-au arătat, împărţite, limbi ca de foc ” (2, 3) Foc - lumină De aceea a spus cineva: „Lumina e geniul focului", frumos a grăit! Limbile aveau geniul acesta al luminii; pentru că Apostolii au început să vorbească Limbile tâlcuiesc, cum zice Nicolae Cabasila, cele dinlăuntrul omului Şi au început Apostolii să vorbească in alte limbi, „precum le dădea lor Duhul a grăi (2, 4) - Duhul înţelepciunii, Duhul lui Hristos „Şi erau în Ierusalim locuitori iudei, bărbaţi cucernici, din toate neamurile care sunt sub cer" (2, 5) Iarăşi un cuvânt de o semnificaţie deosebită Cei de la Babilon au vrut să ridice un turn până la cer - au vrut să ia locul lui Dumnezeu; cum îi sfătuise demonul prin Adam şi Eva: „ Veţi fi ca nişte dumnezei” (cf Facerea 3, 5) Să-şi aşeze tronul, cum spune la Isaia (14, 14), lângă Cel Preaînalt, dacă se poate chiar în locul Celui Preaînalt Or, toate neamurile acestea erau sub cer Fiecare cuvânt al Scripturii este negrăit de adevărat şi de sfânt Auzind vuietul acela, s-au adunat atunci mulţimile Şi, cum aţi văzut, era atunci sărbătoarea dării Legii pentru evrei Iar de acum era darea Duhului Sfânt, începutul Bisericii Cum S-a întrupat Fiul lui Dumnezeu de la Duhul Sfânt şi din Fecioară, şi noi să fim după chipul lui Hristos Şi toţi cei botezaţi suntem de atunci, de ia Cincizecime Erau neamuri multe adunate şi erau uimite auzindu-i pe Apostoli grăind în limbile lor: părţi, mezi, eiamiţi, din Mesopotamia, Capadocia, Pont, Asia, Frigia, Pamfilia, Egipt, părţile Libiei [ ] Făgăduise Dumnezeu [cf „protoevangheliul”: Facerea 3,15] A rămas credincios făgăduinţei sau nu? Păi cum încheie acest cuvânt Sfântul Petru? Zice: „ pe Care Dumnezeu L-a înviat, dezlegând, durerile morţii, întrucât nu era cu putinţă ca EI să fie ţinut de ea 2, 24) Făgăduinţa lui Dumnezeu: a dat învierea El a implinit Vedeţi, aşadar, credinţa lui Dumnezeu, făgăduinţa Lui Istoria, adeseori, vrea să-L închidă pe Fiul lui Dumnezeu, să-L bage în mormânt Dar credincios este Dumnezeu făgăduinţelor Lui şi adevărul nu e decât în El Am înţeles ce înseamnă credinţa lui Dumnezeu, făgăduinţa Lui - învierea, care-i biruinţa morţii („dezlegând durerile morţii”) Nu acesta este cel mai mare dar, a învinge moartea cu care ne luptăm?! Şi ne-a dăruit libertatea, pentru care s-au luptat neamurile dintru început Dumnezeu însuşi e liber şi libertate ne dăruieşte nouă A continuat Petru cuvântul aducând o mărturie tot atât de uluitoare, a lui şi numai a lui: „Căci David zice despre El:«Totdeauna am văzut pe Domnul înaintea mea, căci El este de-a dreapta mea, ca să nu mă clatin De aceea s-a bucurat inima mea şi s-a veselit limba mea; chiar şi trupul meu se va odihni întru nădejde»” Şi [iată şi] de ce „se va odihni trupul meu întru nădejde”: „Căci nu vei lăsa sufletul meu în iad, nici nu vei da pe Cel Sfânt al Tău să vadă stricăciune ” Auzi, deodată, cum se mişcă cuvantul David spune: Totdeauna am vazut pe Domnul (adica pe Fiul lui Dumnezeu) lângă Tatăl inaintea mea ca să nu mă clatin „De aceea s-a bucurat mima mea limba şi trupul meu [şi al fiecăruia!] De ce? Că „nu vei lăsa sufletul meu în iad [sufletul meu va fi în lumina credinţei, nu în iad], nici nu vei da pe Cel Sfânt al Tău să vadă stricăciune”-Ia Domnul se referă Deci Petru vorbeşte despre David David a profeţit că el a văzut pe Fiul lui Dumnezeu de-a dreapta Tatălui, a văzut că Se va întrupa din coapsele lui şi va lua trup ca şi noi A văzut că prin El are nădejde că sufletul lui nu va rămâne în iad; şi trupul lui se odihneşte „pentru că nu-L vei lăsa pe Cel Sfânt al Tău să vadă stricăciune” „Bărbaţi fraţi - continuă Apostolul -, cuvine-se a vorbi cu îndrăznire (de ce zice „cu îndrăznire'?) către voi despre strămoşul David, că a murit, s-a îngropat, iar mormântul lui este la noi, până în ziua aceasta” (2, 29) Deci pune faţă în faţă mormântul lui David cu trupul lui, iar despre Iisus spune: Nu vei lăsa pe Sfântul Tău să vadă stricăciune” Deci apar, în conştiinţa lui Petru, faţă în faţă, cele două morminte: mormântul lui David, cu trupul lui, şi mormântul gol, pe care îl văzuse în ziua învierii, împreună cu Ioan Nu au găsit decât giulgiurile Şi îngerii le-au spus femeilor: „De ce căutaţi pe Cel viu între cei morţi? Nu este aici, ci S-a sculat” (Luca 24, 5-6) Era acum la numai cincizeci de zile după învierea Mântuitorului, când mormântul rămăsese gol Dar puseseră strajă la mormânt ostaşi, care au spus, după cum le ceruseră fariseii, că ei au adormit şi că ucenicii au venit noaptea şi L-au furat Mereu era vorba că L-au furat Dar el acum capătă îndrăzneală, şi „cu îndrăznire” spune: Iată, mormântul lui David este aici şi trupul lui e acolo, iar al lui Hristos e gol, pentru că Sfântul lui Dumnezeu nu putea să vadă stricăciunea A înviat Observaţi ce tâlc uimitor e în tot acest cuvânt! „Deci el [David] fiind prooroc şi ştiind că Dumnezeu i S-a jurat cu jurământ să aşeze pe tronu-i din rodul coapselor lui, mai înainte văzând, a vorbit despre învierea lui Hristos "(2, 30- 31) Acum mai cu tărie o vesteşte Apostolul Petru: „ că n-a fost lăsat în iad sufletul Lui şi nici trupul Lui n-a văzut putreziciunea” Deci a mers sufletul Mântuitorului la iad (cum o va spune Petru mai clar în epistolă) şi n-a cunoscut [trupul Lui] putreziciunea, căci „Dumnezeu a înviat pe acest Iisus, Căruia noi toţi suntem martori” (2, 32) Suntem martorii învierii Lui De aceea mormântul Lui rămas gol rămâne mărturie a învierii Petru vorbea la cincizeci de zile după înviere Şi Iisus, „înălţăndu-Se prin dreapta lui Dumnezeu [Tatăl] şi primind de la Tatăl făgăduinţa Duhului Sfânt, L-a revărsat pe Acesta, cum vedeţi şi auziţi voi” (2, 33) Şi încheie Petru cuvântul: „Cu siguranţă să ştie deci toată casa lui Israel că Dumnezeu pe acest Iisus, pe Care voi L-aţi răstignit [căci nu L-au omorât], L-a făcut Domn şi Hristos [Mesia cel făgăduit]” Aceasta este taina sărbătorii Pentru care mulţimea, auzind, a zis: „Ce să facem?" (2, 37) Iar Petru le-a răspuns: „Pocâiţi-vă!”- schimbă-ţi gândirea, de la eul tău, orgoliul tău, la Dumnezeul cel Viu, Care ne uneşte pe toţi; la Unicul Dumnezeu - al adevarului, al luminii, al învierii, al veşniciilor Ca să nu rămână miliarde de euri care se ciocnesc între ele, pentru că fiecare vrea să fie centru „Şi să se boteze fiecare dintre vot [prin această pocăinţă] in numele lui Iisus Hristos [Cel înviat], spre iertarea păcatelor voastre, si veţi primi darul Duhului Sfânt” (2, 38) Şi s-au botezat in ziua aceea ca la trei mii deodată (cf 2,41) Aşa cum Hristos era prezent - prin lumina bogăţiei, a eternităţii, a dumnezeirii - în Petru, prin botez deodată Duhul Sfânt năştea din nou mulţimile; cum ne-a născut şi pe noi, ca să fie prezent în noi Hristos „Hristos in noi, nădejdea măririi”, cu Tatăl şi în Duhul Sfânt „Binecuvântat eşti Hristoase, Dumnezeul nostru, Cel cepreainţelepţipe pescari i-ai arătat, trimi- ţăndu-le lor Duhul Sfânt, şi printr-înşii lumea ai vânat, Iubitorule de oameni, slavă Ţie!” Doamne, slavă Ţie, slavă Ţie! Amin Parintele Constantin Galeriu Despre rugaciune „Rugaţi-vă cum puteţi, dar rugaţi-vă!” „Respiraţi Maica Domnului, respiraţi Iisus Hristos!” Atenţiona asupra a două posibile capcane Prima: să te grăbeşti să termini cât mai repede, „gândul” spunându-ţi că mai este încă foarte mult până la sfârşit A doua: atunci când te apuci de rugăciune, îţi vin în minte dintr-o dată multe griji, preocupări care par grabnice şi nu mai suportă amânare Tot pe această linie, recomanda ca, înainte de începerea unei rânduieli de rugăciune, să stai câteva momente pentru ca gândurile să se adune, iar nu să începi repede: împărate ceresc etc Spunea că, mai demult, acest sfat era prezent în cărţile de rugăciuni, în zilele noastre fiind binevenită reintroducerea lui, întrucât mulţi creştini practic nu ştiu cum să se roage (De altfel, chiar Sfântul Isaac Sirul amintea despre acest lucru ) Părintele Nicodim nu a fost un teoretician al rugăciunii, deşi cunoştea cu siguranţă tot ce s-a scris important pe această temă Fiind însă un rugător adevărat, prefera să meargă la esenţial Asemenea arhimandritului Sofronie Saharov şi altor mari părinţi duhovniceşti, se referea adesea la importanţa lacrimilor, care dau rugăciunii o putere de adâncire, fiind expresia pocăinţei neîncetate, întărind rugăciunea şi izvorând din ea Pe neaşteptate, s-a întristat şi a zis, cu lacrimi în ochi: „Teologii ăştia din ziua de azi nu mai ştiu să plângă! Cum vine miezul nopţii, se şi culcă! In loc ca atunci ” Fiind întrebat de cineva cum trebuie făcută rugăciunea, a răspuns: „Nu trebuie gramatică Şi să curgă lăcrămioare ” Alteori, sfaturile sale, adevărate apoftegme patericale, erau exprimate în cuvinte precum: „Dacă plângi de simţi că te sfârşeşti, asta e rugăciunea”; „Trebuie să te simţi ca un condamnat la moarte, care mai are de trăit doar foarte puţin timp sau ca un om căruia i-a luat foc casa”; „Rugăciunea este zăvorul păcatului” Obişnuia să grăiască: „Omul duhovnicesc îşi face singur reguli ” Acest îndemn ne aduce aminte de alte relatări, aparţinând unor povăţuitori contemporani Cuviosul Paisie Aghioritul, parafrazând cuvintele Sfântului Isaac Sirul, este de părere că „nevoitorul unelteşte chipuri (de nevoinţă)”, iar un alt părinte din zilele noastre ne învaţă că „oricine vrea să se mântuiască trebuie să «născocească mereu noi şiretlicuri»”, recomandând - pentru a evita rutina - alternarea diferitelor metode duhovniceşti, în funcţie de împrejurările concrete: Rugăciunea lui Iisus, citirea unui Paraclis ori a unui Acatist, psalmodia, studiul unei cărţi filocalice, metaniile, citirea din Psaltire - totul, cu scopul de a avea un real folos duhovnicesc Adeseori, poveţele Părintelui păreau neverosimil de simple, chiar copilăreşti, dar încărcate de sens, cum ar fi, de exemplu, să închini perna înainte de culcare ori să pui o iconiţă sub pernă pentru a nu avea tulburări în timpul somnului In acelaşi fel, sfătuia că poţi foarte bine să continui a te ruga şi sub plapumă Altădată, fiind întrebat cum trebuie să ne rugăm, a dat drept exemplu pisica, spunând că, aşa cum vine aceasta şi se atinge tandru de stăpânul ei, mângâindu-l cu capul, tot aşa şi noi se cuvine să ne arătăm afecţiunea faţă de Domnul Dumnezeu Tot pe această linie complet nesofisticată, învăţa că Doamne-Doamne, Maica Domnului, sfinţii şi îngerii nu se supără dacă le cerem ajutorul chiar şi pentru lucruri mărunte, nu doar pentru marile probleme ale vieţii; ba dimpotrivă, o asemenea atitudine ne menţine într-o legătură continuă cu lumea duhovnicească, fiind şi o dovadă a smereniei, a neîncrederii trufaşe în noi înşine, precum şi o apropiere de starea aceea binecuvântată de copii ai lui Dumnezeu Toate acestea ne aduc aminte de cuvintele Sfântului Isaac Sirul: „Când vei veni înaintea lui Dumnezeu prin rugăciune, fă-te în gândirea ta ca o cunoaştere, ci apropie-te de Dumnezeu şi umblă înaintea Lui cu cuget de prunc ca să te învredniceşti de părinteasca purtare de grijă, ce se îndreaptă de la părinţi spre fiii lor încă prunci Căci s-a spus că «păzitor al pruncilor este Domnul» (Ps 114, 6) ” La rândul său, Sfântul Ioan Scărarul afirmă: „Nu face pe deşteptul în cuvintele rugăciunii tale! Căci gânguritul simplu şi nemeşteşugit al copiilor a înduioşat pe Tatăl lor cel din ceruri ” Fiind întrebat referitor la citirea Psaltirii, Sfinţia Sa a răspuns că nu există o „limită” a numărului de catisme pe care le poate citi cineva şi a exemplificat că, personal, a citit toată Psaltirea pe când se afla odată în locuinţa părintelui Stăniloae A avut parte, însă, şi de o ispită: s-a inundat apartamentul şi s-a străduit să salveze cărţile marelui teolog In această privinţă, mai spunea: „Poate să lipsească soarele de pe cer, dar Psaltirea nu trebuie să lipsească din casă”; „Câţi psalmi ştii? Să-i rosteşti, ca pe o Psaltire personală” Considera oarecum de la sine înţeleasă cunoaşterea pe de rost a câtorva psalmi importanţi: 50, 90, 102, 142 Era de părere să fie rostit Ps 102 atunci când ne împărtăşim, ca o mulţumire adusă Domnului pentru toate binefacerile Sale Intr-o convorbire privitoare la acatiste, ne-a lăsat următoarele sfaturi: „Trebuie trei învăţate pe de rost: al Domnului Iisus, al Maicii Domnului, al Sfintei Cruci Făcându-le zilnic, se obişnuieşte limba şi nu e o greutate Da Cam trei ar trebui învăţate pe de rost Dar al Bunei-Vestiri trebuie învăţat [în mod Recomanda rostirea în mod repetat a unor rugăciuni scurte, cum ar fi: „Mare eşti, Doamne şi minunate sunt lucrurile Tale şi nici un cuvânt nu este de ajuns spre lauda minunilor Tale!” sau (la trezirea din somn): „Sfânt, sfânt, sfânt eşti, Doamne, Dumnezeul nostru, miluieşte-mă pre mine, zidirea Ta cea decăzută, pentru numele Tău cel sfânt!” De asemenea, sfătuia să fie învăţate cele 24 de rugăciuni ale Sfântului Ioan Gură-de-Aur, pentru ceasurile zilei şi ale nopţii In mod evident, vorbea şi despre Rugăciunea lui Iisus, dar fără a deveni exclusivist în această privinţă La un moment dat a zis că, în timpul rostirii rugăciunii inimii, cuvântul „Iisus” se preface în Euharistie Atunci când un fiu duhovnicesc i-a mărturisit că are uneori stări nedesluşite de teamă, l-a îndemnat să rostească de mai multe ori: „Iisuse, Fiul lui Dumnezeu, miluieşte-mă!” Indruma a fi citit şi împropriat un text de mare densitate duhovnicească, un adevărat Imn al Numelui lui Iisus, pe care-l cuprinsese în teza sa de licenţă drept cea mai potrivită interpretare a primului verset al Psalmului 102 In acest fragment filocalic se spune, printre altele, că numele lui Iisus „a mirat pe îngeri, a bucurat pe oameni şi a înfricoşat pe diavoli”, întrucât „Iisus, celui ce se plânge către Dânsul, îi este luminare a minţii, frumuseţe a sufletului, sănătate a trupului, veselie a inimii, ajutor întru necazuri, bucurie întru mâhnire, iar iubitorului Său, plată şi răsplătire” Când rostea rugăciunea Tatăl nostru, obişnuia să numele Tău” sau: „Precum şi noi iertăm iertăm iertăm greşiţilor noştri” De asemenea, oferea următoarele sfaturi: „Să spui rugăciunea Tatăl nostru de nouă ori, pentru cele nouă cete îngereşti Când rosteşti rugăciunea Tatăl nostru, să spui cuvintele «Sfinţească-se numele Tău » cu lacrimi ” într-o discuţie cu un fiu duhovnicesc, a încuviinţat cu toată convingerea că această cerere din Rugăciunea Domnească reprezintă un temei foarte important al Rugăciunii lui Iisus Povăţuia că Rugăciunea Sfântului Efrem Sirul, Doamne şi Stăpânul vieţii mele, deşi specifică Postului Mare, poate fi spusă pe tot parcursul anului In general, dăm credit celor exterioare, gândind că acestea sunt determinante Blândul duhovnic a rostit: „Vasile Voiculescu ştie un loc ” şi a luat din raft o carte a marelui scriitor creştin, intitulată Călătorie spre locul inimii, invitând la adâncirea în rugăciune Apoi, arătând spre piept, a concluzionat: ,Acolo se găseşte pacea ” A mai amintit că Dumnezeu i-a zis lui Moise: „De ce strigi aşa la Mine?”, deşi profetul nu se rugase cu voce tare (cf Leş 14, 15) Pornind de la propria experienţă, îndemna: „Să te rogi pentru martirii şi eroii neamului nostru, pentru ctitorii culturii româneşti, pentru oamenii de seamă din istoria patriei ” Ştim că pomenea un număr impresionant de nume, dispuse alfabetic Obişnuia să întrebe: „Câţi de Vasile cunoşti?” La tăcerea uimită a interlocutorului, a răspuns: „Ia să vedem: Vasile Alecsandri, Vasile Bujor [fratele Părintelui, n n ], Vasile Cârlova, Vasile Gheorghiu [profesor de teologie - la Cernăuţi, n n ], Vasile Goldiş, Vasile Lăzărescu - mitropolitul, Vasile Lupu, Vasile Militam, Vasile Tomazian, Vasile Vasiliu, Vasile Veselovski ” Printre însemnările dumnealui se află mai multe pomelnice personale, cuprinzând un număr impresionant de nume (membri ai familiei, profesori, binefăcători), dar şi liste grupate conform anumitor criterii: stareţi şi alţi vieţuitori din trecut ai Mănăstirii Cernica, „eroi căzuţi jertfă pe altarul Patriei”, „generaţia care a făcut Unirea cea Mare”, „mame sfinte”, voievozi, arhierei, preoţi, scriitori Bazându-se pe recomandările Sfântului Ierarh Calinic, cerea să fie făcute trei metanii mari înainte de intrarea în Sfântul Altar Despre metanii, în general, învăţa că reprezintă „un capital - pentru la bătrâneţe” şi spunea mai explicit: „Să faci acum, cât eşti tânăr, pentru că la bătrâneţe nu mai poţi ” Pentru a încuraja râvna în acest sens, amintea că Sfântul Calinic se nevoia în fiecare noapte cu 600 (uneori 1000) de metanii şi cel puţin 1200 de închinăciuni Mai adăuga faptul că acest gest însoţitor al rugăciunii este foarte vechi, atestat în viaţa Sfântului Proroc Ilie Tesviteanul (cf III Regi 18, 42: „s-a aplecat la pământ până a atins genunchii cu faţa sa”) Recomanda sfaturile despre rugăciune din Războiul nevăzut (Sf Nicodim Aghioritul) şi, în general, din scrierile Sfântului Teofan Zăvorâtul Indrăgea foarte mult textele din cărţile de cult şi chiar a recomandat studiul lor, pentru a fi compus „un caiet cu figuri de stil” Despre irmosul Marea vieţii văzând-o înălţându-se de viforul ispitelor spunea, cu o sfântă simplitate, că nu a putut fi compus decât la Muntele Athos, întrucât doar acolo imnograful avea izvorul de inspiraţie: marea, care lipseşte în alte locuri Sfaturi ale Sfantului Nicolae Velimirovici Discuţiile rele Care sânt cele două lucruri rele despre care oamenii discută cu cea mai mare plăcere? Păcatul altuia şi biruinţa proprie Lupta pentru existenţă Să nu crezi în marea iluzie care se numeşte „lupta pentru existenţă ' Această vorbă are înţeles numai dacă înseamnă luptă pentru Dumnezeu, altfel e lipsită de înţeles Iar pentru cel ce şi-a găsit viaţa în Dumnezeu, nu mai este nici o luptă pentru existenţă Dumnezeu nu este în nici o luptă cu nimeni Singură prezenţa lui Dumnezeu aduce biruinţa lui Dumnezeu Lupta pentru a fi, în înţelesul obişnuit al cuvântului, înseamnă lupta pentru menţinerea cât mai lungă a trupului aici, pe pământ Aceasta, deci, nu este o luptă pentru viaţă, ci o luptă pentru trup Că această sintagmă este iluzorie se poate vedea limpede din faptul că oamenii care nu au cunoscut-o, n'au trăit nici mai puţin cu trupul, şi nici mai nefericiţi decât cei care au trăit urmându-o Ci chiar dimpotrivă! Viaţa nu se răpeşte, viaţa se dă de bunăvoie de către Dătătorul de viaţă Cine răpeşte viaţa, aceluia i se ia viaţa de la el Inchipuieşte-ţi că oalele pline cu untdelemn ar începe să se lupte între ele pentru a vedea care vor rămâne şi care vor pieri Ce va face olarul? Mai întâi va goli untdelemnul din oale, deoarece untdelemnul este mai de preţ decât oalele, şi va privi apoi un timp lupta hazlie a oalelor goale, iar în cele din urmă le va sparge pe toate şi vâ face altele noi De la cei ce se luptă pentru viaţă, necugetând la Dumnezeu ca la izvorul vieţii, Dumnezeu îşi retrage viaţa şi pe ei îi lasă ca pe oalele goale In numele lui Dumnezeu Tot ce ai pierdut pentru Dumnezeu, ai păstrat; tot ce ai păstrat pentru tine, ai pierdut Tot ce ai dat în numele lui Dumnezeu, ai dat cu dobândă; tot ce ai dat în numele măririi şi deşertăciunii tale, ai aruncat în apă Tot ce ai primit de la oameni ca de la Dumnezeu, ţi-a adus bucurie; tot ce ai primit de la oameni ca de la oameni, ţi-a adus griji Legătura cu Dumnezeu Atunci când oamenii se pun cu Dumnezeu într'o legătură mincinoasă, socotindu-o ca pe singura realitate şi valoare, toate legăturile lor se fac de îndată mincinoase Realitatea şi valoarea trec atunci de la Dumnezeu asupra visului şi a visătorilor, şi viaţa ajunge asemenea unei lupte a umbrelor, când soarele se ascunde în spatele norilor Teoriile mincinoase despre Dumnezeu atrag după sine m chip neîndoios şi teoriile mincinoase din ştiinţă, politică, societate, căsătorie şi familie O minciună se naşte din alta; una caută sprijin la alta; una o cheamă în ajutor pe cealaltă Atunci priceperea se preţuieşte mai mult decât caracterul, şi cantitatea mai mult decât calitatea Atunci toţi oamenii simt că se îneacă în minciună şi toţi strigă: totul este minciună! însă nici unul nu se întoarce la adevăr întocmai ca atunci când înotătorii se depărtează de ţărm şi, începând a se îneca, se prind unul de altul Toţi văd că sânt în aceeaşi primejdie, dar, cu toate acestea, se strigă unul pe altul în ajutor, căci de tulburare şi frică au uitat încotro se află ţărmul Intr'o astfel de vreme, abia vreo zece oameni ai lui Dumnezeu, în lipsa cărora au pierit cetăţile Sodoma şi Gomora, ţin balanţa lumii şi amână Judecata Esenţă şi valoare Esenţa şi valoarea sânt unul şi acelaşi lucru Numai ceea ce este esenţial are valoare Restul e doar vorbărie despre esenţă şi valoare Dar esenţial nu poate fi numit ceva ce ba este, ba nu mai este, ci numai ceea ce este neîncetat în vistieria lumii acesteia nu se află nimic care să fie neîncetat Dar această vistierie a banilor de hârtie poartă chipul unei vistierii bogate în valori adevărate şi trainice Această vistierie bogată este Dumnezeu El este, în acelaşi timp, toată esenţa şi toată valoarea Dar şi multe duhuri şi suflete, în câteva lumi, au o realitate şi o valoare împrumutate de la Dumnezeu Dumnezeu a împrumutat omului din esenţa şi valoarea Sa, iar omul a împrumutat la rândul său naturii din esenţa şi valoarea sa împrumutate Vai de omul care toată esenţa şi valoarea sa o predă şi o pune pe seama naturii! Căci prin aceasta nu va îmbogăţi natura, ci pe sine se va nimici Şi va fi ca un vis deşart, din care nu are cine să se trezească şi cine să-l povestească Frumuseţea lăuntrică a lucrurilor O, de ai putea să vezi frumuseţea lăuntrică a lucrurilor! O, de ai putea să vezi lumina lăuntrică a lucrurilor, oceanul de lumină în care se îmbăiază toate! Cei morţi şi cei vii la fel se scaldă în acest ocean, şi nu este între ei osebire Iarba ce înfloreşte azi şi cea ce s'a ofilit ieri sânt la fel de frumoase şi mirositoare în această lumină O, numai de ai putea vedea aceasta! Cu adevărat, lacrimile ar înlocui toate cuvintele, iar dragostea dumnezeiască pe toate celelalte! Natura este prieten Natura este prieten şi nu duşman Ea a fost zidită pentru a fi tovarăşul şi ajutorul omului, iar nu un rob răzbunător Oameni care înrobesc natura o fac vrăjmaşă şi răzbunătoare La noi, în Balcani, se mai păstrează încă ceva din respectul de odinioară şi mila faţă de natură Mai dăinuieşte încă obiceiul - până nu demult obştesc în Balcani - ca ţăranul, când vrea să taie un copac, să cosească iarba sau să înjunghie un dobitoc, să-şi facă cruce zicând: Doamne iartă! Popoarele care au declarat război pe viaţă şi pe moarte naturii, care au născocit şi pus în practică în chip nemilos vorbele aspre „exploatarea naturii" au atras şi atrag asupra lor nenumărate rele - întrucât cel ce rupe legăturile sale prieteneşti cu natura, în acelaşi timp rupe şi legăturile cu Dumnezeu Meritul nu este acelaşi Doi oameni nu pot avea niciodată acelaşi merit pentru aceeaşi faptă Doi oameni nu pot fi niciodată la fel de răspunzători pentru acelaşi păcat Când un învăţăcel al legii lui Dumnezeu şi un învăţător al legii lui Dumnezeu săvârşesc aceeaşi faptă bună, cel dintâi are un merit mai mare decât cel de-al doilea Iar când un învăţăcel al legii lui Dumnezeu şi un învăţător al legii lui Dumnezeu săvârşesc acelaşi păcat, al doilea este mai răspunzător decât cei dintâi Dar, cu toate acestea, Dumnezeu cunoaşte mai bine decât oamenii şi judecă mai drept decât oamenii Moisi a ucis un om cu mâna sa, iar Iuda n'a ucis cu mâna sa vreun om, ci numai L-a trădat Şi, cu toate acestea, cât este mai înspăimântător păcatul şi mai grozavă pedeapsa celui de-al doilea! Răstimpul pătimirilor Grădinarul taie din pomi ca să crească mai repede şi mai drepţi însă dacă retează prea mult din crengi şi din tulpină, pomul se va usca Să crezi că pătimirea ta niciodată nu va putea să-ţi depăşească măsura! Dumnezeu veghează asupra fiecărui om cu mai multă grijă şi milosârdie decât oricare grădinar asupra pomilor săi Minunat spune Sfântul Nil de la Sora: „Dacă olarul ştie cât trebuie să ţină oala în foc ca să se ardă fără să crape, cum să nu ştie Dumnezeu măsura pătimirilor noastre?" Să crezi că mai multă judecată are Dumnezeu decât omul! Lumea ne sperie, adevărul ne îmbărbătează Cine merge după Soare şi vede numai ceea ce-i arată Soarele, acela n'a făcut încă nici un pas în cercul lăuntric al fiinţei, ci, privind la cariatidele din faţa muzeului, a uitat să mai intre în muzeu Cine merge după Soare şi, râzând ziua întreagă, se sprijină din trandafir în trandafir, după apusul Soarelui se va întoarce plângând, sprijinindu- se dsn spin m spin Soarele ne descoperă slovele; înţelegerea ne învaţă să citim cuvintele, dar numai Dumnezeu este legătura între cuvinte şi înţelesul lor Viaţa ne învaţă cele trecătoare, moartea întăreşte învăţătura vieţii, dar Dumnezeu respinge amândouă învăţăturile Viaţa ne numără zilnic prin fapte; moartea ne înfricoşează zilnic cu coasa legii, iar Adevărul ne îmbărbătează zilnic: „Nu vă temeţi! Eu v'am pregătit loc de cinste deasupra faptelor şi am rupt coasa legii " Stăpânirea de sine Oamenii care nu-şi pot stăpâni inima, cu atât mai puţin îşi pot stăpâni limba Oamenii care nu pot aduce pacea în inima lor, cu atât mai puţin pot aduce pacea în ţară Oamenii care nu pot vedea lumea în ei, cu atât mai puţin se pot vedea pe ei înşişi în lume Oamenii care nu pot fi părtaşi la durerea altuia, cu atât mai puţin pot fi părtaşi la bucuria altuia Depărtare Toate lucrurile ţine-le la depărtarea cuvenită, numai sufletul apropie-l cât mai mult de Dumnezeu Dacă torni apă peste foc, nu vei mai avea nici apă, nici foc Dacă doreşti cele ale altuia, le vei urî pe ale tale şi pe amândouă le vei pierde Dacă te apropii şi de servitoare şi de soţie, nu vei mai avea nici servitoare, nici soţie Dacă bei adesea în sănătatea altuia, o vei pierde pe a ta Dacă numeri mereu banii altuia, vei avea tot mai puţini Dacă numeri mereu păcatele altora, ale tale se vor înmulţi Dacă goneşti şi prinzi vulpea, îţi vei lua înapoi găina; însă dacă goneşti şi prinzi ursul, nu vei lua înapoi nici stupul, şi nici măcar tu nu te vei mai întoarce Opreliştea vitruţii Mulţi cred că dacă ar fi trăit în alte împrejurări ar fi fost oameni mai buni Bogatului i se pare că opreliştea virtuţii este bogăţia, săracului - sărăcia, învăţatului - ştiinţa, celui simplu - simplitatea, bolnavului - boala, celui sănătos - sănătatea, bătrânului - bătrâneţea, iar tânărului - tinereţea Insă aceasta e doar o închipuire şi o recunoaştere a înfrângerii morale Ca şi când un ostaş nevolnic ar căuta să se mângâie; „în acest loc voi fi biruit, să fiu trimis altundeva şi voi fi viteaz!" Ostaşul adevărat este întotdeauna viteaz, fie că rămâne la locul său, fie că este răpus Dacă Ţarul Lâzăr ar fi dat bir cu fugiţii din Kosovo, ar fi fost socotit un înfrânt; însă pentru că a rămas la locul său până la sfârşit şi a căzut, este socotit biruitor Adam în Rai şi-a pierdut credinţa; Iov în groapa de gunoi şi- a întărit credinţa Sfantul Nicolae Velimirovici